পাণ্ডবেশ্বরে ক্লোরিন গ্যাস লিক, মৃত ১ অসুস্থ ৮

তাপস গোপ, অন্ডাল: সোমবার পাণ্ডবেশ্বরের (Pandaveshwar) জনস্বাস্থ্য ও কারিগরি দফতরের (Public Health and Technical Department) ট্যাঙ্কারে ক্লোরিন গ্যাস লিক (Chlorine gas leak), ভয়াবহ ঘটনা ঘটায় এলাকায়। ঘটনায় আট জন গুরুতর অসুস্থ হয়ে পড়েন, একজন মারা গেছেন বলে সূত্র মারফত জানা যায়। সোমবারের ঘটনার পর থেকেই মঙ্গলবারেও এলাকায় রয়েছে আতঙ্ক ভয়ে এলাকার ট্যাপ থেকে জল নিচ্ছেন না স্থানীয়রা।

পাণ্ডবেশ্বরের জনস্বাস্থ্য কারিগরি দফতরে ক্লোরিন গ্যাসের ট্যাঙ্কির লিকের ঘটনা  আতঙ্ক যেন পিছু ছাড়েনিl গতকাল রাতে পাণ্ডবেশ্বর পিএইচির ক্লোরিন গ্যাসের ট্যাংকির লিক হয় গুরুতর অসুস্থ হয়ে পড়েন একজন মহিলা সহ ৮ জন। গতকাল রাতে এই ঘটনায় গুরুতর অসুস্থদেরকে হাসপাতালে ভর্তি করা হয়। সূত্র মারফত খবর ক্লোরিন গ্যাসের প্রভাবে অসুস্থ মহিলার মৃত্যু হয়েছে বলে খবর পাওয়া যাচ্ছে । এখন সেই আতঙ্ক এলাকার  সাধারণ মানুষের চোখে মুখে। পাণ্ডবেশ্বর পি এইচির জল ব্যবহার করতে ভয় পাচ্ছেন সাধারণ মানুষ।

আরও পড়ুন- দুর্ঘটনার কবলে শওকত মোল্লার গাড়ি, দেখুন কী অবস্থা

পাণ্ডবেশ্বরের জনস্বাস্থ্য কারিগরি দফতরে কর্মরত কর্মী  চিরঞ্জিত রায় ও গৌতম দে রা জানান, গতকাল একটা দুর্ঘটনায় ঘটে গেছে এই বিষয়ে কলকাতা থেকে উচ্চতর আধিকারিকরা এসে ঘটনাস্থল পরিদর্শন করবেন। তবে আজ কোনও রকম সমস্যা নেই। সমস্যা না থাকলেও ভয়ে সাধারন মানুষ জনস্বাস্থ্য কারিগরি দফতরের সরবরাহ করার জল ব্যবহার করতে ভয় পাচ্ছেন বলে জানা যায়।

তারা জানান জনস্বাস্থ্য কারিগরি দফতরের আধিকারিকরা কলকাতা ও আসানসোল থেকে আসছে।  দুর্ঘটনা কিভাবে ঘটল তা খতিয়ে দেখবেন আধিকারিকরা।

এই পি এইচ ই দফতরের গ্যাস সিস্টেম থাকবে কিনা সেটাও তারা এসে দেখবেন বলে জানান তিনি।

দেখুন আরও খবর-